**Mór Városi Önkormányzat Képviselő-testületének**

**287/2014. (XII.17.) Kt.**

**határozata**

**a gyermekvédelmi ellátásokról szóló 7/1998. (III.31.) önkormányzati rendelet felülvizsgálata tárgyában**

Mór Városi Önkormányzat Képviselő-testülete – 1. fordulóban - egyetért a határozat 1. mellékletét képező a gyermekvédelmi ellátásokról szóló rendelet-tervezet tartalmával és felkéri a jegyzőt, hogy a jogalkotásról szóló 2010. évi CXXX: törvény 5. § (1a) bekezdésében meghatározottaknak megfelelően a Mór Mikrokörzeti Szociális Intézményi Társulásban résztvevő helyi önkormányzatok képviselő-testületeinek hozzájárulását bekérje és a hozzájáruló határozatok beérkezését követően a rendelet-tervezetet terjessze a Képviselő-testület elé 2. fordulós tárgyalásra.

Határidő: azonnal

Felelős: jegyző (Önkormányzati Iroda)

Fenyves Péter Dr. Pálla József

polgármester jegyző

1. **melléklet a 287/2014. (XII.17.) Kt. határozathoz**

**Rendelet-tervezet**

**Mór Városi Önkormányzat Képviselő-testületének**

**…/2014. (…………..) önkormányzati rendelete**

**a gyermekvédelmi ellátásokról**

Mór Városi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában meghatározott feladatkörben eljárva a gyermekek védelméről és a gyámügyi igazgatásról szóló 1997. évi XXXI. törvény a 20/C. § (9) bekezdésében illetve a 29.§ (1)-(3) bekezdésben és a Mór Mikrokörzeti Szociális Intézményi Társulás Társulási Megállapodás III. fejezet 2.4 pontjában kapott felhatalmazás alapján, Mór Mikrokörzeti Szociális Intézményi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (1a) bekezdésében meghatározott hozzájárulásával a következőket rendeli el:

**I. Fejezet**

**Általános rendelkezések**

**1. A rendelet célja**

**1. §** A rendelet céljaa gyermekvédelmi ellátások helyi szinten történő, átfogó szabályozása, különösen Mór Város közigazgatási területén illetve a Mór Mikrokörzeti Szociális Intézményi Társulás működési területén nyújtott gyermekvédelmi ellátások kérelmezésével, a kérelem elbírálásával, a szolgáltatás nyújtásával, annak megszűnésével és a szolgáltatással kapcsolatos térítési meghatározásának módjával és a díj mértékével kapcsolatos részletszabályok összefoglalása.

**2. A rendelet hatálya**

**2. §** (1) A rendelet személyi hatálya kiterjed a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 4. §-ában meghatározott személyekre.

(2) A rendelet területi hatálya Mór város közigazgatási területére terjed ki, kivéve 6 § szerinti gyermekjóléti szolgálat és 8 § szerinti gyermekek átmeneti gondozása esetében, ahol a területi hatály Mór Mikrokörzeti Szociális Intézményi Társulás teljes működési területére kiterjed.

(3) A rendelet tárgyi hatálya kiterjed a Gyvt.-ben meghatározott gyermekvédelmi ellátásokra.

**3. A gyermekvédelem helyi rendszere**

**3. §** A gyermekek védelmét az önkormányzat pénzbeli, természetbeni és személyes gondoskodást nyújtó gyermekjóléti alapellátásokkal biztosítja.

**II. Fejezet**

**Pénzbeli és természetbeni ellátások**

**4. §** (1)Mór Városi Önkormányzat pénzbeli és természetbeni ellátás formájában nyújtja a Gyvt. szabályai szerint:

1. rendszeres gyermekvédelmi kedvezményt,
2. óvodáztatási támogatást.

(2) Az első alkalommal folyósításra kerülő óvodáztatási támogatást pénzbeli támogatás helyett természetbeni támogatásként kell nyújtani.

**III. Fejezet**

**A személyes gondoskodást nyújtó gyermekjóléti alapellátások**

**4. Alapellátási formák és igénybevételük**

**5. §** A személyes gondoskodást nyújtó alapellátások formái:

1. gyermekjóléti szolgáltatás gyermekjóléti szolgálat útján
2. gyermekek napközbeni ellátása bölcsőde, óvoda, iskola, iskolai napközis foglalkozás útján
3. gyermekek átmeneti gondozása helyettes szülő útján.

**5. Gyermekjóléti szolgálat**

**6. §** (1)A gyermekjóléti szolgáltatás körébe tartozó – Gyvt. 39-40. §-ok szerinti – szervező, szolgáltató, gondozási feladatokat gyermekjóléti szolgálat formájában a Mór Mikrokörzeti Intézményi Társulás Szociális Alapszolgáltatási Központ (a továbbiakban: SZAK) látja el.

(2) A gyermekjóléti szolgáltatás igénybevételének részletes szabályait, a kérelem benyújtásának rendjét és elbírálásának szempontjait a Gyvt. 31. § (1) és (2) bekezdése határozza meg, a szolgáltatás megszüntetésére a Gyvt. 37/A. § bekezdése irányadó.

(3) A gyermekjóléti szolgálatot a Gyvt. 149. §-a szerint térítésmentesen kell biztosítani.

**6. Gyermekek napközbeni ellátása**

**7.§** Az ellátás igénybevételére vonatkozó kérelmet bölcsőde, óvoda, iskola intézmények vezetőinél kell benyújtani. Az intézményvezető saját hatáskörében dönt az ellátás biztosításáról, figyelemmel a Gyvt. 42/A §-ra.

**8.§** (1) A gyermekjóléti alapellátás keretében biztosított gyermekétkeztetés intézményi térítési díját az intézmények díjjavaslata alapján Mór Városi Önkormányzat Képviselő-testülete minden év január 31. napjáig állapítja meg.

(2) A fizetendő személyi térítési díjat az intézmény vezetője állapítja meg a Gyvt. 148. § (4) bekezdésében előírtak figyelembevételével.

(3) A személyi térítési díjat, a normatív kedvezményeken túlmenően a polgármester, köznevelési intézménynél étkeztetésben részesülő gyermek esetében a nevelési-oktatási intézmény vezetője kérelemre csökkentheti vagy elengedheti, ha a család egy főre jutó igazolt havi nettó jövedelme az öregségi nyugdíj mindenkori legkisebb összegének 110 %-át, egyedülállónál 150 %-át nem haladja meg.

(4) A polgármester dönt a személyi térítési díj összegéről, ha azt a jogosult vitatja, illetve annak további csökkentése vagy elengedése végett a díjközléstől számított 8 napon belül az önkormányzathoz fordul.

(5) Az intézményi térítési díj az élelmezés nyersanyagköltségének egy ellátottra jutó napi összege, amelyet a fizetendő személyi térítési díj megállapításánál mindazon ellátottakra alkalmazni kell, akik az önkormányzat fenntartásában működő intézmény konyhájáról étkeznek.

(6) Az (5) bekezdés szerinti gyermekétkeztetés – intézmények felé leszámlázott – teljes önköltségéből az ÁFÁ-val megemelt nyersanyagnormán felüli költséget (rezsi-költséget) az önkormányzat az étkezést igénybevevő ellátottak után az intézménynek megtéríti.

(7) Az önkormányzat nem állapít meg bölcsődei gondozási intézményi térítési díjat.

(8) A gyermekétkeztetési díjakat az 1. számú melléklet tartalmazza.

**7. Gyermekek átmeneti gondozása**

**9. §** A gyermekek átmeneti gondozása a SZAK által szervezett helyettes szülő útján történik.

**8. Helyettes szülő**

**10. §** (1) A helyettes szülőket a SZAK kiválasztja, felkéri, felkészíti, továbbá folyamatosan ellenőrzi.

(2) A SZAK vezetőjénél kell benyújtani a kérelmet az ellátás igénybevételére, aki saját hatáskörében dönt az ellátás biztosításáról, illetve annak megszüntetéséről a Gyvt. 45. §-a és 47. §-a szerint.

**11. §** (1) Az ellátást igénybe vevő, szülői felügyeletet gyakorló személy gyermeke után személyi térítési díjat köteles fizetni, melyet havonta utólag kell megállapítani.

(2) Amennyiben a térítési díj fizetésére kötelezett családjában az egy főre jutó jövedelem havonta nem haladja meg az öregségi nyugdíjminimum összegének 120 %-át, az ellátást térítésmentesen kell biztosítani.

(3) A fizetendő személyi térítési díjat az intézmény vezetője állapítja meg, a Gyvt. 150. § (2) bekezdésében előírtak figyelembe vételével.

(4) Az átmeneti gondozás térítési díjának méltányosságból való csökkentésére, vagy elengedésére a 7. § (3) bekezdésben foglalt rendelkezés irányadó.

(5) A helyettes szülő intézményi térítési díját a 2. számú melléklet tartalmazza.

**IV. Fejezet**

**Záró rendelkezések**

**12. §** (1) Ez a rendelet 2015. …hónap …. napján lép hatályba.

(2) Hatályát veszti a

1 a gyermekvédelmi ellátásokról szóló 7/1998 (III.31.) önkormányzati rendelet,

2. a gyermekvédelmi ellátásokra vonatkozó egyes rendelkezések módosításáról és kiegészítéséről szóló 12/2000. (III.21) önkormányzati rendelet,

3. a gyermekvédelmi ellátásokról szóló helyi rendelet módosításáról szóló 46/2001 (IX.28.) önkormányzati rendelet,

4. a gyermekvédelmi ellátásokra vonatkozó egyes rendelkezések módosításáról és kiegészítéséről szóló 52/2001 (XI.30.) önkormányzati rendelet,

5. a gyermekjóléti és szociális ellátások intézményi térítési díjainak módosításáról szóló 46/2003. (XII.22.) önkormányzati rendelet,

6. egyes önkormányzati rendeletek EU csatlakozással és jogszabályváltozásokkal összefüggő módosításáról és hatályon kívül helyezéséről szóló 19/2004. (IV.30.) önkormányzati rendelet 9. §-a.,

7. az önkormányzat szociális tárgyú rendeleteinek módosításáról szóló 20/2004. (V.28.) önkormányzati rendelet,

8. a gyermekjóléti és szociális ellátások intézményi térítési díjairól szóló 41/2004. (XII.20.) önkormányzati rendelet,

9. a gyermekvédelmi ellátásokról szóló helyi rendelet kiegészítéséről szóló 37/2005. (X.31.) önkormányzati rendelet,

10. a gyermekjóléti és szociális ellátások intézményi térítési díjairól szóló 36/2006. (XII.18.) önkormányzati rendelet,

11. „a gyermekvédelmi ellátásokról” szóló 7/1998. (III.31.) Ök. rendelet módosításáról szóló 40/2007 (XII.14.) önkormányzati rendelet,

12. a gyermekvédelmi ellátásokról szóló 7/1998. (III.31.) Ök. rendelet módosításáról szóló 15/2008. (V.5.) önkormányzati rendelet,

13. „a gyermekvédelmi ellátásokról„ szóló 7/1998. (III.31.) Ök. rendeletének módosításáról szóló 32/2009. (XII.21.) önkormányzati rendelet,

14. a gyermekvédelmi ellátásokról szóló 7/1998. (III.31.) önkormányzati rendelet módosításáról szóló 15/2010. (VII.2.) önkormányzati rendelet.

Mór, …………………….

Fenyves Péter Dr Pálla József

polgármester jegyző

1. melléklet a /2014. (……..) önkormányzati rendelethez

**A gyermek étkeztetés intézményi térítési díja napi háromszori étkeztetés esetén (ÁFA nélkül)**

**2015. január 1. napjától**

|  |  |  |
| --- | --- | --- |
|  | **A** | **B** |
| **1.** | **Gyermek étkeztetés helye** | **Intézményi térítési díj** |
| **2.** | **Bölcsőde** | 315.- Ft/nap |
| **3.** | **Óvodák** | 263.- Ft/nap |
| **4.** | **Általános iskola alsó tagozat** | 384.- Ft/nap |
| **5.** | **Általános iskola felső tagozat** | 410.- Ft/nap |
| **6.** | **Középiskola** | 455.- Ft/nap |
| **7.** | **Középiskola kollégiumi ellátással** | 666.- Ft/nap |

2. melléklet a /2014. (……….) önkormányzati rendelethez

**Helyettes szülő által nyújtott átmeneti gondozás intézményi térítési díja**

**2015. január 1. napjától**

|  |  |  |  |
| --- | --- | --- | --- |
|  | A | **B** | **C** |
|  |  | **Napi díj** | **Havi díj** |
| 1. | Helyettes szülő által nyújtott átmeneti gondozás intézményi térítési díja | 700.- Ft | 21.000.- Ft |

**2. sz. határozat-tervezet 2. számú melléklete**

1. **melléklet a 287/2014. (XII.17.) Kt. határozathoz**

**Előzetes hatásvizsgálat**

***A GYERMEKVÉDELMI ELLÁTÁSOKRÓL SZÓLÓ ÖNKORMÁNYZATI RENDELET MÓDOSÍTÁSA TÁRGYÁBAN***

|  |  |
| --- | --- |
| 1. társadalmi hatásai: | gyermekek és a gyermeket nevelő családok szociális biztonsága |
| 1. gazdasági hatásai: | nincs |
| 1. költségvetési hatásai: | nincs, a jóváhagyott előirányzat mértékéig vállalható kötelezettség |
| * 1. az intézkedés költségvetési egyenlegrontó hatása: | nincs |
| * 1. az intézkedés egyenlegrontó hatásának fedezete a költségvetésben: | nincs |
| * 1. az intézkedési költségvetési egyenlegjavító hatása: | nincs |
| * 1. az intézkedés egyenlegjavító hatásának figyelembevétele a költségvetésben: | - |
| * 1. teljes hatás: | - |
| * 1. teljes hatás az elfogadott költségvetéshez képest: | - |
| 1. környezeti következményei: | nincs |
| 1. egészségi következményei: | nincs |
| 1. adminisztratív terheket befolyásoló hatásai: | a deregulációval átláthatóbbá válik a szabályozás és könnyebbé a jogalkalmazás |
| 1. jogszabály megalkotásának szükségessége, a jogalkotás elmaradásának várható következménye: | - |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: | - |